b'\n_START_ARTICLE_\nMika Koivisto\n_START_SECTION_\nPelityyli\n_START_PARAGRAPH_\nKoivisto on itse maininnut vahvuuksikseen monipuolisuuden, kahden suunnan pelaamisen ja joukkuepelaamisen. Jokipoikien p\xc3\xa4\xc3\xa4valmentaja Jouni Variksen mukaan h\xc3\xa4n tuo hy\xc3\xb6kk\xc3\xa4ysp\xc3\xa4\xc3\xa4h\xc3\xa4n johtajuutta ja ly\xc3\xb6 itsens\xc3\xa4 likoon illasta toiseen. Variksen mukaan Koivisto ei ole kovin isokokoinen, mutta taklaa paljon, on hyv\xc3\xa4 puolustusp\xc3\xa4\xc3\xa4ss\xc3\xa4 ja heitt\xc3\xa4ytyy kiekkojen eteen. Variksen mukaan h\xc3\xa4n on my\xc3\xb6s loistava alivoimapelaaja.\n_START_SECTION_\nUra\n_START_PARAGRAPH_\nKoivisto on Kiimingin Kiekko-Poikien kasvatti. H\xc3\xa4n pelasi juniorina sittemmin Oulun K\xc3\xa4rpiss\xc3\xa4, jossa Koivisto voitti C-nuorten Suomenmestaruuden vuonna 2008 ja B-nuorten SM-hopeaa vuonna 2009. Kaudella 2011\xe2\x80\x932012 h\xc3\xa4n oli tehoilla 17+19=36 seuran A-nuorten toiseksi paras pistemies Sakari Mannisen j\xc3\xa4lkeen tehoilla 17+19=36. Kev\xc3\xa4\xc3\xa4n 2012 pudotuspeleiss\xc3\xa4 Koivisto oli K\xc3\xa4rppien paras pistemies ja maalintekij\xc3\xa4 tehoilla 3+1=4. H\xc3\xa4n debytoi samalla kaudella my\xc3\xb6s miesten peleiss\xc3\xa4 pelattuaan yhden ottelun lainalla Mestis-joukkue Kiekko-Laserissa._NEWLINE_Kaudeksi 2012\xe2\x80\x932013 Koivisto siirtyi vuoden mittaisella sopimuksella Mestis-joukkue Kajaanin Hokkiin. H\xc3\xa4n siirtyi samalla suorittamaan varusmiespalvelusta Kainuun Prikaatiin. Koiviston tulokaskausi Mestiksess\xc3\xa4 toi 40 runkosarjaottelussa tehot 6+1=7 ja nelj\xc3\xa4ss\xc3\xa4 playoff-ottelussa yhden maalin. Kahden Hokissa vietytyn vuoden j\xc3\xa4lkeen h\xc3\xa4n siirtyi kaudeksi 2014\xe2\x80\x932015 KooKoon riveihin. H\xc3\xa4n voitti kauden p\xc3\xa4\xc3\xa4tteeksi Mestis-hopeaa._NEWLINE_Toukokuussa 2015 Koivisto teki 1+1-vuotisen jatkosopimuksen SM-liigaan nostetun KooKoon kanssa. H\xc3\xa4n teki liigadebyyttins\xc3\xa4 kauden 2015\xe2\x80\x932016 avauskierroksella 11. syyskuuta 2015 vieraissa Saimaan Palloa vastaan. Koivisto sai ottelussa j\xc3\xa4\xc3\xa4aikaa 13.07 minuuttia. Liigauransa avausmaalin h\xc3\xa4n teki 5. maaliskuuta 2016 vieraissa Kalevan Palloa vastaan. Koiviston osuma syntyi alivoimalla ja se tarkastettiin videolta. Maali j\xc3\xa4i KooKoon 0\xe2\x80\x931-voittoon p\xc3\xa4\xc3\xa4ttyneen ottelun ratkaisumaaliksi. Juha Tuohimaa valitsi Koiviston ottelun Alumnien t\xc3\xa4htien kakkost\xc3\xa4hdeksi. Kaikkiaan h\xc3\xa4n teki tulokaskautensa aikana 50 runkosarjaottelussa tehot 1+3=4. Huhtikuussa 2016 KooKoo k\xc3\xa4ytti Koiviston sopimuksessa olleen option ja teki vuoden mittaisen jatkosopimuksen h\xc3\xa4nen kanssaan. Kaudella 2016\xe2\x80\x932017 Koivisto k\xc3\xa4rsi loukkaantumisista ja h\xc3\xa4n pelasi vain 36 ottelua._NEWLINE_Koivisto teki kauden 2017\xe2\x80\x932018 kattaneen sopimuksen Hokin kanssa, mutta seura j\xc3\xa4i ennen kauden alkua kuitenkin ilman Mestis-lisenssi\xc3\xa4 ja ajautui konkurssiin. Koivisto teki hein\xc3\xa4kuussa 2017 vuoden mittaisen sopimuksen Jokipoikien kanssa. H\xc3\xa4net nimettiin joukkueen varakapteeniksi. Koivisto oli 15 osumallaan Jokipoikien kolmanneksi paras maalintekij\xc3\xa4 Tuukka Rajam\xc3\xa4en kanssa._NEWLINE_Kaudeksi 2019\xe2\x80\x932020 Koivisto siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue M\xc3\xb6rrums GoIS IK:hon.\n_START_SECTION_\nMuuta\n_START_PARAGRAPH_\nKoiviston isoveli Petri pelasi omalla urallaan maalivahtina SM-liigassa yli sata ottelua.'